જ્યાં મન ‘ને દિલથી હર્ષ પામવાનું હોય ત્યાં મગજનો હુંકાર સંતોષાય ત્યારે જાદુઈ યોગ સર્જાય છે. યસ, આઇ નો યુ. યસ,આઇ લાઇક યુ. ફૂલોના પ્રેમીને પણ આવું થાય. આવી નામ-વાત બીજાને કહેવા કે દેખાડવા થાય ત્યારે તું ‘ને હું નો ભેદ-ભાવ તથા હું કંઈક અનોખો છું, હું કંઈક મોટો છું, હું જે છું તે તું નથી તેવો અહંકાર કબજો લેવા માંડે છે અને પક્ષીપ્રેમ કરતા કરતા માણસ પ્રાણી બનીને રહી જાય છે. ફૂલનો પ્રેમ કરતા કરતા એક વનસ્પતિ જ રહી જાય છે. શું કુદરત સાથે ઓતપ્રોત થવા માટે તેનું ઓળખગત વિશ્લેષણ એ પૂર્વશરત છે? ના. આંકડા અને અક્ષરોનું ગણિત એ મગજનો કકરાટ બની જતાં વાર નથી લાગતી. હા, આ જ વાત જો ભૌતિકતાથી નીતરતા વાતાવરણમાં હોય તો? વાઉ વાઉ થાય. ફોર જીબી રેમ. ટ્વેલ્વ પિક્સલ કેમ. બાવીસની એવરેજ. સનરૃફ. વગેરે.